
Uznesenie Okresného súdu Galanta z 20. októbra 2025, sp. zn. 30Csp/62/2025, ECLI:SK:OSGA:2025:6125317131.2
Súd: Okresný súd Galanta
Spisová značka: 30Csp/62/2025
ECLI: ECLI:SK:OSGA:2025:6125317131.2
Dátum vydania: 20. 10. 2025
Forma: Uznesenie
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 30Csp/62/2025 6125317131 20. 10. 2025 JUDr. Martina Ľachová ECLI:SK:OSGA:2025:6125317131.2
Uznesenie Okresný súd Galanta v spore žalobcu: v spore žalobcu: Home Credit Slovakia, a. s., so sídlom Teplická 7434/147, Piešťany, IČO 36 234 176, zast.: Advokátska kancelária GOLIAŠOVÁ GABRIELA s.r.o., so sídlom 1. mája 173/11, Trenčín, proti žalovanému: A. B., nar. XX.X.XXXX, bytom C. D. XXX, o zaplatenie 330,85 eur s prísl., takto rozhodol: I. Konanie sa zastavuje. II. Žalovanému sa nárok na náhradu trov konania nepriznáva. odôvodnenie: 1. Žalobca sa na základe skutočností uvedených v žalobe doručenej Okresnému súdu Banská Bystrica dňa 22.5.2025, postúpenej tunajšiemu súdu dňa 2.10.2025 domáhal vydania rozhodnutia, ktorým by súd uložil žalovanému povinnosť zaplatiť žalobcovi sumu 330,85 eur s prísl. titulom nesplateného úveru a náhradu trov konania. 2. Okresný súd Banská Bystrica v upomínacom konaní dňa 2.6.2025 žalobe vyhovel vydaním platobného rozkazu pod sp. zn. 30Up/716/2025, ktorý platobný rozkaz sa žalovanému nepodarilo doručiť do vlastných rúk. Preto v zmysle ust. § 10 ods. 3 z. č. 307/2016 Z. z. o upomínanom konaní a o doplnení niektorých zákonov postúpil vec na prejednanie tunajšiemu súdu. 3. Podaním zo dňa 16.10.2025 žalobca prostredníctvom zvoleného zástupcu (po výzve súdu) zobral žalobu v celom rozsahu späť bez uvedenia dôvodu. 4. Podľa ust. § 144 C.s.p. žalobca môže vziať žalobu späť. 5. Podľa ust. § 145 ods. 1 C.s.p. ak je žaloba vzatá späť celkom, súd konanie zastaví. 6. Podľa ust. § 146 ods. 1 veta druhá C.s.p. na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Vzhľadom na účinné späťvzatie žaloby zo strany žalobcu skôr, než sa začalo predbežné prejednanie sporu alebo pojednávanie, súd konanie v súlade s citovaným zákonným ustanovením zastavil. 8. O náhrade trov konania súd rozhodol podľa ust. § 256 ods. 1 v spoj. s § 262 ods. 1 C.s.p., keďže konanie bolo zastavené vzhľadom na správanie žalobcu, ktorý s podanou žalobou disponuje, žalobu vzal späť bez uvedenia dôvodu a týmto späťvzatím z procesného hľadiska zavinil zastavenie konania. Keďže žalovanému žiadne trovy konania nevznikli, súd rozhodol tak, že mu náhradu trov konania nepriznal.
9. O vrátení súdneho poplatku súd rozhodne osobitným uznesením, ktoré vydá vyšší súdny úradník. Poučenie: Proti tomuto uzneseniu môže odvolanie podať strana, v ktorej neprospech bolo uznesenie vydané, a to v lehote 15 dní od jeho doručenia na Okresnom súde Galanta. Odvolanie len proti odôvodneniu uznesenia nie je prípustné. V odvolaní sa popri všeobecných náležitostiach podania (označenie súdu, ktorému je určené, kto ho robí, ktorej veci sa týka, čo sa ním sleduje, spisová značka konania, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

